لوغة أمازيغية بديانية

اللوغة لامازيغية لبديانية اولا لامازيغية لقبلانية (بالنݣليزية: Proto-Berber) هي لوغة قديمة تركّبات واللي منها جايّين اللوغات لامازيغية ديال دابا. لامازيغية لبديانية كانت لوغة افريقية اسيوية، داكشي لاش اللوغات لامازيغية اللي جايين منها هوما بنات عم اللوغة لمصرية واللوغات الكوشية واللوغات السامية واللوغات التشادية واللوغات لاوموطية. التاريخ. اللوغة لامازيغية لبديانية عندها خاصيات اللي كاتفرقها على اللوغات لافريقية لاسيوية لاخرين، ولاكين اللوغات لامازيغية ديال دابا متجانسة نسبيا. لامازيغية لبديانية بانت غير ف3000 عام هادي واخّا التفريقة على اللغات لافريقية لاسيوية طرات مابين تسعالاف وعشرالاف عام هادي، على حساب ماكايݣول لعيلم دلمقارنة داللوغة والتاريخ. لوالي وفيليپسون (ف2003) قتارحو، على حساب لمعجم دلكسيبة اللي قدرو يخرّجوه من هاد اللوغة، باللي راها دازت من جوج دلمراحيل ديال التطور: فلقرن 30 قبل لميلاد تفرقو الناس اللي كايهضرو بلامازيغية لبديانية فلمينطاقة مابين مصر ولمغريب. وفلقرن 10 قبل لميلاد طرا توسع امازيغي واحد اخر وهو اللي خلق لينا الشعوب دلامازيغ اللي مقيّدين عند الرومان. طرا التوسع اللخر فلالفية اللولة من مورا لميلاد، فاش تحركو التوارݣ اللي عندهوم دابا الجمال لوسط الصحرا لكبيرة، حيتاش الشمال ديال الصحرا فديك لوقت كان يمكن للناس تسكن فيه، عكس دابا اللي راهو ناشف. لفيكرة ديال لبني الجديد ديال اللوغة لامازيغية لبديانية جبد السميات ديال بزاف دلحيوانات لمجترة (لكسيبة) من غير الجمال كايورّي باللي الناس اللي كانت كاتهضر بهاد اللوغة كانو كاينتجو لبهايم وماكانوش رحل. نيضام ديال التاريخ واحد اخور تبازا على لفروقات اللي كاتميّز لمراحل لقديمة ديال اللوغات السامية ولمصرية فلالفية التالتة قبل لميلاد. بزّاف ديال لباحتين قدّرو باللي دازت شي ربعالاف عام باش اطرا واحد التطور، الشي اللي خلّا هاد لمجموعة اللغوية تفرّق لستة ديال لݣروپات مختالفين (السامية ولمصرية ولامازيغية ولكوشية والتشادية ولاوموطية) فلالفية التامنة قبل لميلاد. بالتالي اللوغة لافريقية لاسيوية بانت ف10 الاف قبل لميلاد حيتاش خدات الفين عام باش توصل للمرحلة فين هاد لفوروع لمختالفين ديال هاد لفاميلة يتطورو. من هاد لمنطالاق لامازيغية لبديانية كانت اول مرحلة فاللوغات لامازيغية اللي فيها طرا تطور وخرجات من لفاميلة ديال اللوغات الافرواسيوية فلالفية التامنة قبل لميلاد. هاد اللوغة طرات ليها بزاف دلمرات فترات داعادة لهيكلة قبل ما توصلنا كيما هي ليوما، واللي بقا لينا منها غير اثار فاللوغات لامازيغية اللي كاينة دابا. قتارح روجر بلينش ف2018 باللي الناطقين بلامازيغية لبديانية تحرّكو من واد النيل لشمال افريقيا هادي 4000 تال 5000 عام دازت بسباب لنتيشار ديال الرعي، وطرا ليها تقسيم كبير هادي 2000 عام دازت فاش كانت لامبراطورية الرومانية كاتنتاشر فشمال افريقيا. قال روجر باللي واخا لامازيغية لبديانية تفرقات على لفاميلة داللوغات لافرواسيوية هادي الاف دلعوام، يمكن نعاودو نرجعو نصاوبو هاد اللوغة غير اللي كايحدّو عام 200 ميلادية وما بعد. قال بلينش باللي لامازيغية مختالفة بزّاف على لفوروع لاخرين ديال لفاميلة لافرواسيوية، ولاكين اللوغات لامازيغية اللي كاينة ليوم ما كاتبيّنش ختيلافات كبيرة بزاف. لحضور ديال كلمات جاية من اللوغة لبونيقية فلامازيغية لبديانية كاتبين باللي اللوغات لامازيغية اللي كاينة ليوم بانت من مورا سقوط قرطاج ف146 قبل لميلاد. غير اللوغات لݣوانشية وتاضونݣيت هي اللي مافيهاش كلمات جايّة من لبونيقية. زيادة على هادشي، لكلمات اللي جاية من اللاتينية كاتبين باللي تفرقات اللوغة لامازيغية لبديانية فلقترة مابين 0 و200 ميلادية. فهاد لفترة، لبتيكارات الرومانية بحال لحريت بلبݣر والجمال، والتنضيم ديال لبساتين تعتامدات من لمجتمعات لامازيغية اللي كانت على لحدود مع لامبراطورية الرومانية. بلينش كايشوف باللي هادشي جاب تقافة جديدة ديال التيجارة، وهادشي جاب لوغة امازيغية جديدة كاتسمى لامازيغية لبديانية الجديدة. الصوت. لمحاولات لقديمة ديال اعادة لبناء ديال هاد اللوغة تاترات باللوغات التوارݣية حيتاش كانت كاتشاف باللي هي لوغة مامقيوساش. الصوايت. كارل پراص ومارتين كوصمان عاودو بناو تلاتة ديال الصوايت لقصار /a/ و/i/ و/u/، وربعة ديال الصوايت الطوال اللي هوما /aa/ و/ii/ و/uu/ و/ee/. التاتيرات ديال هاد لاصوات كاينين فاللوغات لامازيغة اللي كاينة دابا، وترسمو فهاد لجدوال: كاين الصايت /o/ فالتوارݣية وتاغديمسيت اللي كايبان باللي تطور من /u/ بالتناغم الصوتي فالتوارݣية، ومن *aʔ (لهمزة لمفتوحة) فتاغديمسيت. حاول عبد العزيز علاتي يصاوب نضام ديال لصوات فلامازيغية لبديانية فيه ستة ديال الصوايت: i وu وe وo وa. بلا الصوايت الطويلة اللي ماشي افرواسيوية (ݣالوها دياكونوف، 1965: 31، 40 ؤبومهارد وكيرنز، 1994: 107، مابين وحدين خرين) واللي بانت فمتغيرات امازيغية جديدة (التوارݣية، تاغديمسيت، …)، النيضام كاين ومحفوض فلمتغيرات لامازيغية لجنوبية الشرقية واللي مابينها التوارݣية. هاد النيضام قريب للنضام الصوتي ديال اللوغة لافرواسيوية لبديانية (دياكونوف، 1965، 1988). اليكساندر ميليتاريڤ عاود بنا الصوايت /a/ و/i/ و/u/ فالنسخة ديالو دلامازيغية لبديانية. لحروف. كوصمان بنى هاد لحروف للغة لامازيغية لبديانية: لحروف *ɟ و*g بقاو باينين فبعض اللوغات الزناتية: بنفس الطريقة، لحرف *c فلامازيغية لبديانية، اللي كايماتل k فلمتغييرات اللي ماشي زناتية، ولّا š (ش) فالزناتية. متال على هادشي هو căm ("كْخَ"م "انتِ") اللي ولّات šəm (شَم). (هاد التغيير طرا حتى فتانفوسيت وتاسيويت. ) فاللوغات لامازيغية الشرقية: dˤ→ tˤ. - *"-əβ" ديال اللوغة لامازيغية لبديانية ولّا "-i" فالزناتية.